

**Zarasų rajono savivaldybės taryba**

**S P R E N D I M A S**

**DĖL ZARASŲ RAJONO SAVIVALDYBĖS TARYBOS 2016 M. KOVO 18 D. SPRENDIMO NR. T-22 „DĖL ATLYGINIMO DYDŽIO NUSTATYMO UŽ ZARASŲ RAJONO SAVIVALDYBĖS MOKYKLOSE TEIKIAMĄ NEFORMALŲJĮ ŠVIETIMĄ“**

**PAKEITIMO**

2022 m. liepos 8 d. Nr. T-115

Zarasai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37  punktu ir 18 straipsnio 1 dalimi bei atsižvelgdama į Zarasų Fausto Latėno meno mokyklos 2022 m. birželio 2 d. raštą Nr. S-80 „Dėl atlyginimo už Zarasų rajono savivaldybės mokyklose teikiamą neformalųjį švietimą dydžių pakeitimo”, Zarasų „Santarvės“ pagrindinės mokyklos 2022 m. birželio 8  d. raštą Nr. S-(1.13E)-114 „Dėl atlyginimo dydžio nustatymo už Zarasų rajono savivaldybės mokyklose teikiamą neformalųjį švietimą“ bei Zarasų r. Dusetų Kazimiero Būgos gimnazijos 2022 m. birželio 10 d. raštą Nr. S-91 „Dėl atlyginimo dydžio už mokinių ugdymą pailgintos dienos grupėje”, Zarasų rajono savivaldybės taryba n u s p r e n d ž i a:

Pakeisti Zarasų rajono savivaldybės tarybos 2016 m. kovo 18 d. sprendimo Nr. T-22 „Dėl atlyginimo dydžio nustatymo už Zarasų rajono savivaldybės mokyklose teikiamą neformalųjį švietimą“ 1  punktu patvirtintą atlyginimo už Zarasų rajono savivaldybės mokyklose teikiamą neformalųjį švietimą dydžių sąrašą ir jį išdėstyti nauja redakcija (pridedama).

Sprendimas skelbiamas Teisės aktų registre.

Savivaldybės meras Nikolajus Gusevas

\_\_\_\_\_\_\_\_\_\_\_\_\_\_

 PATVIRTINTA

Zarasų rajono savivaldybės tarybos

 2022 m. liepos 8 d. Nr. T-115

**ATLYGINIMO UŽ ZARASŲ RAJONO SAVIVALDYBĖS MOKYKLOSE TEIKIAMĄ NEFORMALŲJĮ ŠVIETIMĄ DYDŽIŲ SĄRAŠAS**

|  |  |  |  |
| --- | --- | --- | --- |
| Eil. Nr. | Neformaliojo švietimo programos pavadinimas | Atlyginimo dydis (eurais) per mėnesį\* |  |
|  |
| 1. | Zarasų Fausto Latėno meno mokyklos teikiamos: |  |  |
| 1.1 | Formalųjį švietimą papildančios ugdymo programos: |  |  |
| 1.1.1. | Pradinio muzikinio ugdymo programa | 14 |  |
| 1.1.2. | Pagrindinio muzikinio ugdymo programa | 14 |  |
| 1.1.3. | Pradinio dailės ugdymo programa | 12 |  |
| 1.1.4. | Pagrindinio dailės ugdymo programa | 12 |  |
| 1.1.5. | Pradinio šokio ugdymo programa | 12 |  |
| 1.1.6. | Pagrindinio šokio ugdymo programa | 12 |  |
| 1.2. | Neformaliojo vaikų švietimo programos: |  |  |
| 1.2.1. | Muzikinės saviraiškos ugdymo programa vaikams (ne daugiau kaip 2 individualios pamokos per savaitę) | 8 |  |
| 1.2.2. | Keramikos studijos programa vaikams | 10 |  |
| 1.2.3. | Keramikos studijos programa suaugusiems | 35 |  |
| 1.2.4. | Individualios instrumento pamokos suaugusiems (1 pamoka per savaitę) | 60 |  |
| 1.2.5. | Šokio studijos programa suaugusiems | 20 |  |
| 1.2.6. | Dailės studijos programa suaugusiems | 20 |  |
| 1.2.7. | Neformaliojo ugdymo programos (trumpalaikės) | 6 |  |
| 2. | Zarasų sporto centro teikiamos: |  |  |
| 2.1 | Formalųjį švietimą papildančio ugdymo programos | 3 |  |
| 2.2. | Neformaliojo ugdymo programos (trumpalaikės) | 4 |  |
| 3. | Bendrojo ugdymo mokyklose tėvų pageidavimu teikiamos paslaugos:  |  |  |
| 3.1. | Mokinių ugdymas pailgintos dienos grupėje | 20 |  |
| 3.2. | Vaikų priežiūra mokinių vasaros atostogų metu (jeigu mokykloje susirenka ne mažesnė nei 10 mokinių grupė) | 10 eurai ugdymo priemonėms įsigyti,2 eurai maitinimui už lankytą dieną |  |

\* Mokama už kiekvieną mokslo metų mėnesį.

\_\_\_\_\_\_\_\_\_\_\_\_\_\_\_\_\_\_\_\_\_\_\_